Diari Oficial de la Generalitat Valenciana


Sumari del DOGV 9580, del 21-04-2023 (2023/4011)

RESOLUCIÓ de 6 d'abril de 2023, de la directora general de Modernització i Relacions amb l'Administració de Justícia, per la qual es resol inscriure la Demarcació Territorial del Col·legi Oficial d'Enginyers de Telecomunicació Comunitat Valenciana en el Registre de col·legis professionals i de consells valencians de col·legis professionals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9580

Data del DOGV
:   21-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4011


Data del document
:   06-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 6 d'abril de 2023, de la directora general de Modernització i Relacions amb l'Administració de Justícia, per la qual es resol inscriure la Demarcació Territorial del Col·legi Oficial d'Enginyers de Telecomunicació Comunitat Valenciana en el Registre de col·legis professionals i de consells valencians de col·legis professionals. [2023/4011]  
  
Vist l'expedient d'inscripció registral, instruït a instàncies del degà de la Demarcació Territorial del Col·legi Oficial d'Enginyers de Telecomunicació Comunitat Valenciana, en què en sol·licita la inscripció en el Registre de col·legis professionals i de consells valencians de col·legis professionals, atesos els següents:  
  
Fets  
Primer. En data 22 de setembre de 2022 el col·legi va sol·licitar la inscripció de la Demarcació Territorial en el Registre de col·legis professionals i de consells valencians de col·legis professionals.  
Segon. Mitjançant oficis de data 4 de novembre de 2022 i 19 de gener de 2023, el Servei de Col·legis Professionals i Registre d'Unions de Fet de la Comunitat Valenciana va sol·licitar a la corporació professional que acreditara, mitjançant un certificat del secretari, amb el vistiplau del degà, la norma de creació del col·legi professional, els estatuts i els òrgans directius d'aquest.  
Tercer. En dates 18 de desembre de 2022 i 13 de febrer de 2023 el col·legi va aportar la documentació sol·licitada. En concret, un certificat emés pel secretari el 8 de febrer de 2023, amb el vistiplau de la degana-presidenta del Col·legi Oficial d'Enginyers de Telecomunicació (COIT), que acredita que en la reunió de  l'Assemblea General Extraordinària del COIT, que va tindre lloc el 14 de novembre de 2000, es va aprovar per unanimitat la creació de la Demarcació del Col·legi Oficial d'Enginyers de Telecomunicació a la Comunitat Valenciana.  
Aquest acord va ser adoptat segons el que es disposa en l'article 19 del Reglament general de règim interior del Col·legi Oficial d'Enginyers de Telecomunicació, de 24 d'octubre de 2000, vigent en aquest moment.  
Quart. Segons consta en el certificat del secretari del COIT, de 8 de febrer de 2023, la seu de la demarcació territorial està situada a la ciutat de València, avinguda Jacinto Benavente, núm. 12-1r B (46964), la demarcació territorial es denomina Col·legi Oficial d'Enginyers de Telecomunicació Comunitat Valenciana (COITCV), el seu àmbit territorial és la Comunitat Valenciana i s'indica que els membres de la Junta de Govern Territorial actual van prendre possessió dels càrrecs el 27 de febrer de 2020.  
Cinqué. El certificat del secretari del COIT es refereix als fins de la demarcació territorial, que són els recollits en l'article 4 dels Estatuts generals del Col·legi Oficial d'Enginyers de Telecomunicació, aprovats pel Reial decret 261/2002, de 8 de març.  
  
Finalment, el funcionament de la demarcació territorial es regeix pel Reglament particular de funcionament del Col·legi Oficial d'Enginyers de Telecomunicació Comunitat Valenciana, aprovat el 19 de novembre de 2007.  
  
Fonaments de dret  
Primer. L'article 24 apartat g de la Llei 6/1997, de 4 de desembre, de consells i col·legis professionals de la Comunitat Valenciana, permet que s'inscriguen en el Registre de col·legis professionals i de consells valencians de col·legis professionals aquelles inscripcions i anotacions que legalment i reglamentàriament s'establisquen.  
Segon. El Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana, disposa en els articles 64.g i 67.1.a que s'inscriuran en la secció primera del Registre les delegacions de col·legis professionals d'àmbit nacional, que estiguen constituïdes o es constituïsquen en l'àmbit territorial de la Comunitat Valenciana, quan estiga prevista la constitució en els estatuts del col·legi d'àmbit nacional, de conformitat amb el que establisca la legislació bàsica estatal.  
Tercer. La Demarcació Territorial del Col·legi Oficial d'Enginyers a la Comunitat Valenciana es va constituir el 14 de novembre de 2000, mitjançant l'acord unànime de l'Assemblea General Extraordinària del COIT, amb els requisits i les formalitats establits en el Reglament general de règim interior del Col·legi Oficial d'Enginyers de Telecomunicació, aprovat per l'Assemblea General Extraordinària del COIT, en data 24 d'octubre de 2000.  
Quart. El col·legi es regeix pel que es disposa en el Reglament particular de funcionament del Col·legi Oficial d'Enginyers de Telecomunicació Comunitat Valenciana, aprovat per l'Assemblea General del COITCV, el 19 de novembre de 2007, i ratificat per la Junta de Govern del Col·legi Oficial d'Enginyers de Telecomunicació, en data 4 de desembre de 2007.  
Cinqué. Aquesta direcció general és competent per a tramitar i resoldre aquest expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que estableix la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana; en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
  
Per tant, vists l'article 36 de la Constitució; l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 21, 64.g, 67.1.a i 74 del Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i la resta de disposicions complementàries aplicables, resolc:  
  
  
Primer  
Inscriure en la secció primera del Registre de col·legis professionals i de consells valencians de col·legis professionals, a la Delegació Territorial del Col·legi Oficial d'Enginyers de Telecomunicació Comunitat Valenciana (COITCV) i assignar-li el número cent dèsset, i inscriure igualment la composició de la Junta de Govern Territorial actual.  
  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació, o bé, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 6 d'abril de 2023.- La directora general de Modernització i Relacions amb l'Administració de Justícia: Àngels Bixquert Sanz.